**ADATKEZELÉSI TÁJÉKOZTATÓ**

**a ................................. Kereskedelmi Kft. szerződő partnerei számára a Kft., mint adatkezelő által kezelt szerződő partneri személyes adatokkal kapcsolatos adatkezelési szabályokról:**

Az adatkezelő kezeli szerződő partnerei adatait, ezen belül személyes adatként kezeli a jogi személyek kapcsolattartóinak és törvényes képviselőinek a szerződésben a szerződő partner által megadott adatait; valamint tágabb körben kezel személyes adatokat abban az esetben, ha a szerződő partner magánszemély vagy egyéni vállalkozó. Az adatkezelés szabályai a következők:

A személyes adatok kezelésére az Európai Parlament és a Tanács (EU) 2016/679. számú általános adatvédelmi rendelete (a továbbiakban: a „**GDPR**”) és az információs önrendelkezési jogról és az információszabadságról szóló 2011. évi CXII. törvényben (a továbbiakban: az „**Infotv**.”) foglaltaknak megfelelően kerül sor, szigorúan a szerződéses célhoz kötötten, a lentebb meghatározott ideig, és az alábbiakban foglalt feltételekkel:

**Az adatkezelő személye:**

Szervezetünk neve:

Székhelye:

Cégjegyzékszáma:

Telefonszám:

Faxszám:

E-mail cím:

Adatvédelmi tisztségviselőink neve:

Név:

Telefon:

Postacím:

E-mail cím:

**1. Szerződés teljesítéséhez kapcsolódó adatkezelések**

**Az adatkezelés célja:** Az adatkezelő és szerződő partnere közötti kapcsolat és szakszerű kommunikáció biztosítása; az adatkezelőt szerződő partnereivel szemben terhelő együttműködési kötelezettség teljesítésének, illetőleg a szerződéses jogok és kötelezettségek szerződésszerű teljesítésének biztosítása; továbbá a cégjegyzésre jogosult törvényes képviseleti minőség igazolása; végezetül a jogszabályok által megkövetelt, a természetes személy szerződő partnert beazonosító és az esetleges jogi igényérvényesítést lehetővé tevő személyes adatok beszerzése.

**Az adatkezeléssel érintettek kategóriái:** A jogi személy szerződő partnerek kapcsolattartó munkavállalói és törvényes képviselői; valamint a természetes személy szerződő partnerek.

**Az érintett személyes adatok köre, kategóriái:** A kapcsolattartó munkavállaló, illetőleg a törvényes képviselő neve, munkaköre vagy tisztsége, e-mail címe, céges mobil vagy/és vezetékes telefonszáma; illetőleg a természetes személy szerződő partner teljes neve, lakcíme, anyja neve, születési helye és ideje, adóazonosító jele vagy adószáma, telefonszáma vagy/és e-mail címe.

**A személyes adatok forrása:** Az adatokat az érintett, vagy annak munkáltatója bocsátotta rendelkezésre korábbi vagy jelenleg is fennálló szerződéses jogviszony teljesíthetősége érdekében; azok megadásának megtagadása a szerződéskötés meghiúsulását eredményezheti.

**Az adatkezelés jogalapja és időtartama:** Az adatkezelés jogalapja a szerződéses felek között a szerződés hatálya alatt szerződés teljesítése, a szerződéses partner (jogi személy) kapcsolattartó munkavállalói vonatkozásában az adatkezelő jogos érdeke; természetes személy ügyfél esetében a számlázáshoz szükséges személyes adatai vonatkozásában jogi kötelezettség teljesítése, melynek alapja a 2007. évi CXXVII. tv.159.§-a, 169.§-a, és a 2000. évi C. tv. 166-169.§-a).

A jogos érdek a szerződő partnerrel való együttműködési kötelezettséghez és a szerződéses jogok és kötelezettségek teljesíthetőségéhez fűződik, amellyel szemben a szerződő partner munkavállalójának munkahelyi elérhetőségeihez kapcsolódó információs önrendelkezési joga állhatna, azonban ezen adatok megadása - a munkáltatójuk, azaz a szerződő partner felé - számukra egyben munkaszerződésből eredő jogi kötelezettség, a szerződésszerű teljesítés és a zökkenőmentes kapcsolattartás ezen kapcsolattartók alapvető munkajogi érdeke, így valós jogsérelem ezen érintetteket nem éri.

A szerződéses partnerek vállalják, hogy az adatkezelésekről munkavállalói kapcsolattartóikat megfelelően tájékoztatják.

A szerződéses jogviszony fennállta alatt, majd annak megszűnését követően az esetleges jogi igényérvényesítéshez szükséges időtartam elteltéig kezeli az adatokat az adatkezelő. Polgári jogi igények elévülési ideje: 5 év, ezt jogi igény érvényesítése esetén az ahhoz szükséges adatkezelési idő meghaladhatja.

Számlaadatok esetében a kötelező megőrzési idő a számla kiállítását követő 8. év december 31. napja. A számlaadatok vonatkozásában az őrzésre irányuló jogi kötelezettség alapja a 2007. évi CXXVII.tv.159.§-a, 169.§-a, és a 2000. évi C.tv. 166-169.§-a.

**Az adattárolás módja, az adatokhoz hozzáférő személyek:**

Az adatkezelő a szerződő partnerek vonatkozásában rendelkezésére álló személyes adatokat mind papír alapon, mind elektronikus formában kezeli.

A szerződéses jogviszony fennállta alatt a személyes adatokhoz az adott szerződéses jogviszonnyal kapcsolatos feladatokat ellátó munkavállalók férhetnek csak hozzá. Azt követően, hogy a személyes adatok már az esetleges jogi igényérvényesítés időtartama miatt kezelendőek csupán, az adatok oly módon kerülnek tárolásra, hogy azokhoz a tárolás ideje alatt - igényérvényesítés hiányában - kizárólag az ügyvezetők, illetve a cégvezető férhessenek hozzá és ők is kizárólag akkor, ha jogi igény érvényesítése miatt erre célhoz kötötten indok merült fel; míg igényérvényesítés megtörténte esetén kizárólag azok férhetnek hozzá, akik az adatkezelő részéről vagy megbízásából az igényérvényesítés vonatkozásában adatkezelő képviseletét látják el.

Az adatkezelő az adatok biztonságos tárolása érdekében minden szükséges intézkedést megtesz.

**Az adatkezelés címzettjei:** A könyvelő és ügyviteli program (..............) fejlesztése, illetőleg hibaelhárítása céljából a ................... Kft. (.................) kifejezetten célhoz kötötten férhet hozzá a szerződő partnerek személyes adataihoz, azonban kizárólag feljesztési, hibaelhárítási célból. Informatikai háttértámogatás, javítás, hibaelhárítás, hálózatkezelés esetén xy informatikus egyéni vállalkozó fér hozzá a hálózaton rögzített személyes adatokhoz, kizárólag hálózatkezelés, hálózatbiztonság, illetőleg IT szupport céljából. Adóigazgatási eljárásban a szerződő fél adatai a NAV illetékes igazgatósága részére - ilyen irányú ellenőrzési és adatszolgáltatási kötelezettség esetén - bemutatásra kerülhetnek, kötelező törvényi előírás alapján; míg egy esetleges jogi igényérvényesítés esetén hatóság, bíróság, illetőleg a jogi képviselő számára kerülhet sor adattovábbításra.

Harmadik országba történő adattovábbítás nincsen.

Az adatkezelő ezen adatkezelése során automatizált döntéshozatal nem valósul meg.

**2. Jogi kötelezettségen alapuló adatkezelések**

(pénzmosás)

**3. Jogos érdeken alapuló adatkezelések**

(harmadik személyek adatai)

**Így vigyázunk személyes adatai biztonságára:**

Az adatkezelő a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja, ideértve, többek között, adott esetben:

1. a személyes adatok álnevesítését és titkosítását;
2. a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét;
3. fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani;
4. az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást.

**Adatbiztonsági intézkedéseink a következők:** A személyes adatai mind elektronikusan, mind papír alapon tárolásra kerülnek. A személyes adatok tárolásának helye az adatkezelő jelen tájékoztatójában is megjelölt székhelye.

[PAPÍR ALAPÚ TÁROLÁS ESETÉN:] Annak érdekében, hogy illetéktelen személyek ne férjenek hozzá az adataihoz az adatok zárható, vagyonvédelemmel ellátott helyiségben/zárvédelemmel ellátott szekrényben kerülnek tárolásra.

[ELEKTRONIKUS TÁROLÁS ESETÉN:] Annak érdekében, hogy illetéktelen személyek ne férjenek hozzá az adataihoz, az adatkezelő az alábbiak szerint biztosítja a személyes adatok megőrzését és akadályozza meg az illetéktelen hozzáférést:

* a szerverhez és a szerverszobához való hozzáférés korlátozott meghatározott informatikai munkatársakra,
* a szerverhez és a számítógépekhez való hozzáférés jelszóval védett,
* a személyes adatokról napi rendszerességgel biztonsági másolat készül.

**Az érintettek, azaz a címzettek adatkezeléssel összefüggő jogai:** az adatkezelés folyamatban létéről való tájékoztatáshoz való jog; az adatkezeléssel kapcsolatos fenti információkhoz való hozzáférés joga; a kezelt személyes adatok másolatának rendelkezésre bocsátása iránti jog; adathordozhatósághoz való jog (szerződés teljesítése jogcímén történő adatkezeléskor, nem papír alapú tárolási módnál); a rá vonatkozó személyes adatok helyesbítése, törlése, kezelése korlátozásának kérése iránti jog; a személyes adatok kezelése elleni tiltakozáshoz való jog (jogos érdek jogcímén történő adatkezeléskor); a felügyeleti hatósághoz való panasz benyújtásának joga.

**Az érintett fenti jogainak magyarázata:**

**Tájékoztatáshoz való jog:**

**Ön az adatkezelőtől tájékoztatást kérhet személyes adatai kezelésével kapcsolatban.**

Az adatkezelő az Ön részére a személyes adatok kezelésére vonatkozó valamennyi információt tömör, átlátható, érthető és könnyen hozzáférhető formában, világosan és közérthetően megfogalmazva köteles átadni.

Az információkat az adatkezelő késedelem nélkül, de legkésőbb a kérelem beérkezésétől számított egy hónapon belül írásban adja meg. Az érintett kérésére szóbeli tájékoztatás is adható, feltéve, hogy az érintett a személyazonosságát megelőzőleg más módon hitelt érdemlően igazolta.

Amennyiben a kérelem összetett és nagy számú, az egy hónapos határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

**A személyes adatokhoz, az adatkezeléssel kapcsolatos információkhoz való hozzáférés joga:**

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják;
4. a személyes adatok tárolásának tervezett időtartama, vagy ezen időtartam meghatározásának szempontjai;
5. az érintett tájékoztatása arról, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a felügyeleti hatósághoz (amely a NAIH) címzett panasz benyújtásának joga;
7. ha az adatokat nem az érintettől gyűjtötték, a forrásukra vonatkozó minden elérhető információ;
8. az automatizált döntéshozatal (ideértve a profilalkotást is) megvalósul-e a munkáltatónál és ha igen, mely területen, mi az alkalmazott logika és az ilyen adatkezelés milyen jelentőséggel bír, illetőleg az érintettre nézve milyen várható következményekkel jár.

Az adatkezelő ismételten tájékoztatja az érintettet, hogy személyes adatoknak harmadik országba vagy nemzetközi szervezet részére történő továbbítására semmilyen formában nem kerül sor.

**Másolat rendelkezésre bocsátásának joga:**

Az adatkezelő az adatkezelés tárgyát képező személyes adatok másolatát az érintett rendelkezésére bocsátja az érintett kérelme esetén. Az érintett által kért további másolatokért az adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

A másolat igénylésére vonatkozó jog korlátját képezi azonban, hogy az nem érintheti hátrányosan mások jogait és szabadságait.

**Az adathordozhatósághoz való jog:**

Az érintett jogosult arra, hogy a rá vonatkozó, általa az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az adatkezelő; amennyiben az adatkezelés jogalapja az érintett hozzájárulása, vagy kifejezett hozzájárulása vagy szerződés teljesítése, és egyben ha az adatkezelés automatizált módon történik.

Az érintett jogosult a fenti feltételek megvalósulása esetén arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

Az adathordozhatósághoz való jog korlátját képezi azonban, hogy az nem érintheti hátrányosan mások jogait és szabadságait.

**A helyesbítés joga:**

Az érintett jogosult arra, hogy az adatkezelőtől kérje a rá vonatkozó pontatlan személyes adatok indokolatlan késedelem nélküli helyesbítését, illetőleg a hiányos személyes adatok – egyebek mellett pl. kiegészítő nyilatkozat útján történő – kiegészítését.

**A törlés joga:**

Az érintett jogosult arra, hogy az adatkezelőtől kérje a rá vonatkozó személyes adatok indokolatlan késedelem nélküli törlését, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja az adatkezelés jogalapját képező hozzájárulását (vagy kifejezett hozzájárulását), és az adatkezelésnek nincs másik jogalapja;
3. az érintett tiltakozik a közérdekből vagy jogos érdekből történő adatkezelése ellen, és valóban nincs elsőbbséget élvező jogszerű ok az adatkezelésre, vagy az érintett a közvetlen üzletszerzési érdekből történő adatkezelés ellen tiltakozik;
4. a személyes adatokat a munkáltató jogellenesen kezelte;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

Ha az adatkezelő nyilvánosságra hozta a személyes adatot, és azt törölni köteles, az elérhető technológia és a megvalósítás költségeinek figyelembevételével megteszi az ésszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő egyéb adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

Nem lehet az adatok törlését kérni, amennyiben az adatkezelés szükséges:

1. a véleménynyilvánítás szabadságához és a tájékozódáshoz való jog gyakorlása céljából;
2. a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
3. a népegészségügy területét érintő közérdek alapján;
4. közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy
5. jogi igények előterjesztéséhez, érvényesítéséhez, illetve védelméhez.

**Az adatkezelés korlátozásához való jog:**

Az érintett jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
2. az adatkezelés jogellenes, azonban az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a tiltakozás jogszerű, helytálló-e vagy sem.

Ha az adatkezelés korlátozás alá esik, úgy az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez, védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az adatkezelő köteles tájékoztatni az érintettet arról előzetesen, amennyiben az adatkezelés korlátozását feloldja.

**Az adatkezelés elleni tiltakozáshoz való jog:**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak jogos érdekből történő kezelése ellen.

Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**Panasz benyújtásának joga:**

Az érintett jogosult arra, hogy amennyiben bármely fenti joga sérülne, úgy a felügyeleti hatósághoz címzett panaszt nyújtson be.

A felügyeleti hatóság a **Nemzeti Adatvédelmi és Információszabadság Hatóság** (levelezési cím: 1530  Budapest, Pf.: 5., telefon: +36 (1) 391-1400, email: [ugyfelszolgalat@naih.hu](mailto:ugyfelszolgalat@naih.hu), honlap: [www.naih.hu](http://www.naih.hu)), ahol panaszt tehet, illetőleg bejelentéssel vizsgálatot kezdeményezhet arra hivatkozással, hogy személyes adatai kezelésével kapcsolatban jogsérelem érte vagy annak közvetlen veszélye fennáll, illetve jogainak megsértése esetén.

**Tájékoztatjuk arról is, hogy személyes adatai kezelésével kapcsolatban jogsérelem érte vagy annak közvetlen veszélye fennáll, illetve jogainak megsértése esetén közvetlenül bírósághoz is fordulhat.**

Észrevételeit, kérdéseit, panaszát **az adatkezelő számára** így jelezheti:

Adatvédelmi tisztségviselőink neve:

Név:

Telefon:

Postacím:

E-mail cím:

**A jelen adatkezelési tájékoztató a ............................. Kft. és valamennyi szerződő partnere között létrejövő megállapodás elválaszthatatlan mellékletét képezi.**